Publicacions de la Universitat organitza presentacions i signatures, en la Fira del Llibre de València

## Publicacions de la Universitat organitza presentacions i signatures, en la Fira del Llibre de València

Imatge de la caseta de PUV.

Publicacions de la Universitat de València (PUV) està present en la 59a edició de la Fira del Llibre de València. En les casetes 61-62 ofereix les novetats de l’any i el fons més destacat, també d’altres editorials universitàries espanyoles. A més, organitza presentacions i signatures d’autores i autors del segell editorial.

Aquest dijous 25 d’abril, dia de la inauguració de la Fira del Llibre, l’espai Fuente Primavera acull a les 18:30 hores una presentació del llibre *Mujer y entretenimiento en el hogar victoriano*, amb la participació de Miriam Borham-Puyal (Universidad de Salamanca), Miguel Teruel (Universitat de València), la directora de PUV, Teresa Ferrer, i la coautora del llibre, Laura Monrós-Gaspar. La presentació comptarà amb la lectura de *Duólogos de Jane Austen*, de Rosina Filippi, per part dels actors Jorge Picó i Inma Sancho.

Divendres 26 d’abril, a les 20 hores, i també a l’espai Fuente Primavera, es durà a terme la taula redona  ‘Colp militar, exili i bogeria: petjades del franquisme’, on es presentaran les darreres novetats de la col·lecció ‘Història i Memòria del Franquisme’. L’acte comptarà amb Zira Box (Universitat de València) com a moderadora i la participació dels autors Enric Novella (Las políticas de la locura), Luis Pomer (Martín Centelles Corella) i Eladi Mainar (El golpe militar de 1936, Valencia).

Divendres 3 d’abril, a les 20 hores, a l’espai Caixa Popular, se celebrarà la taula redona ‘València medieval: la moreria, el rei Jaume I i altres temes valencians’, on es presentaran les darreres novetats de PUV sobre història medieval. L’acte estarà moderat per Amparo Jesús-Maria, editora de PUV, i comptarà amb la participació dels autors Francesc Granell (Jaume I a la València baixmedieval), Manuel Ruzafa (La moreria de València), Mateu Rodrigo (Recerques de cultura medieval) i Alfred Garcia (Un país de lletrats i analfabets).

A banda d’aquestes presentacions, la caseta de La Llibreria de la Universitat de València també comptarà amb la presència d’autores i autors durant els caps de setmana per signar els seus llibres publicats recentment amb el segell editorial de la UV.

Horari (del dijous 25 d’abril al diumenge 5 de maig):

De dilluns a divendres: 11:00-14:00 i 17:00-20:30 h.

Caps de setmana i festius: 11:00-14:30 i 16:30-21:00 h.

Arxivat en:
Servei de Publicacions de la Universitat

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar